มีอาการปวดกล้ามเนื้อและกระดูกมากๆค่ะตอนใช้มือกดจะปวดมากเป็นพิเศษนอนไม่ได้เลยค่ะปวดไปทั้งตัวยิ่งช่วงแขนขาและหลังปวดไปหมด มีอาการสั่นตัวร้อนเหมือนจะมีไข้ร่วมด้วย สาเหตุเกิดจากอะไรคะ?
สวัสดีค่ะ อาการปวดกล้ามเนื้อ อาจมีสาเหตุจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นอักเสบ-นรองกระดูกทับเส้นประสาท แต่มักปวดแค่ที่หลังกับขา ปวดมากเวลายืนหรือนั่ง มักไม่เป็นที่คอกับไหล่-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดจากประวัติเบื้องต้นน่าจะเข้าไดักับกล้ามเนื้ออักเสบมากที่สุดค่ะ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัว คือให้หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการแต่ถ้าเกิดรู้สึกมีไข้ วัดอุณหภูมิร่างกายได้เกิน 37.8 องศา จริง อาจมีสาเหตุอื่นๆเช่นไข้เลือดออก ไข้หวัดใหญ่ ซึ่งทำให้ปวดตามกล้ามเนื้อได้มากหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีิวิตประจำวันไม่ได้ หรือมีไข้จริง ควรรีบไปพบแพทย์เพื่อตรวจเพิ่มเติมค่ะ